jokes за Водка
Седи си мъж в бара, пийва си водка. Покрай него минава монахиня, лови погледа на мъжа и му казва с укор:
- Как можеш да пропиляваш живота си в това пристанище на блудство и разврат?!
- Тук няма никакъв разврат, сестра...
- Ана - гневно отсича монахинята.
- Да, сестра Ана. Всичко е нормално, аз просто си пийвам.
- И това е противно на Господ! - гневно казва монахинята.
- А вие самата, сестра Ана, опитвала ли сте? - пита мъжът.
- Не! - възмутено възкликва монахинята.
- Тогава как можете да твърдите това? - учуден пита мъжът - Ето, сега ще ви поръчам едно питие и Вие сама ще се уверите като опитате...
- Никога! За да видят хората как монахиня пие спиртни напитки ли?
- Ще помоля да ви налеят в чаша за чай - казва мъжът.
Монахинята неохотно се съгласява.
Мъжът отива към бар-плота и казва на бармана, който е с гръб към него:
- Две водки, моля, но едната я налейте в чаша за чай!
Барманът се обръща и казва:
- Какво? Пак ли е дошла сестра Ана?